Konrad Mizzi, l-bieraħ waqt Timestalk għamel pass żgħir il-quddiem: aċċetta li d-deċiżjoni tiegħu (anke jekk fuq parir tal-konsulenti Nexia BT) li jiftaħ kumpanija fil-Panama kienet deċiżjoni ħażina. Din id-deċiżjoni ħażina imma, ma tistax tħares lejha b'mod iżolat. Trid inevitabilment taraha f'kuntest iktar wiesgħa li jinkludi taħdidiet dwar negożju mal-iktar Gvern korrott tad-dinja (l-Azerbaijan) minn delegazzjoni tal-Gvern Malti magħmula biss minn politiċi u l-assistenti tagħhom maħtura fuq bażi ta' fiduċja ( Huwa minħabba dan li l-eżistenza tal-kumpaniji ta' Konrad Mizzi u Keith Schembri qanqlu r-reazzjoni li żviluppat f'dawn il-ġimgħatejn. Konrad isostni li għamel kollox b'intenzjoni tajba. Imma sfortunatament, anke kieku dan kien minnu, l-ammissjoni ta' deċiżjoni żbaljat (error of judgement) tfisser li Konrad ma għarafx il-konsegwenzi gravi ta' din id-deċiżjoni. Din id-deċiżjoni effettwat il-kredibilità tiegħu, għax diffiċli biex temmen dak li qed jgħid. Għandha effett ukoll fuq il-kredibilità tal-Gvern li tiegħu Konrad hu Ministru ewlieni. Huwa għalhekk li jiena għidt li l-unika triq li kellu Konrad kienet li minn jeddu jirriżenja. Dan ikun pass kemm fl-interess ta' Konrad innifsu kif ukoll fl-interess tal-Gvern stess. Huwa fuq passi bħal dan li tinbena t-tmexxija tajba ( ). Għax jekk il-politiku mhux kapaċi jerfa' l-konsegwenzi tad-deċizjonijiet tiegħu, ikun inutli li joqgħod jlablab dwar